Bernhard Dunker
Store norske leksikon,Jus,Prosess,Prosess: Biografier
Bernhard Dunker var en norsk jurist og politisk forfatter. Han hørte i studietiden til Welhavens krets. Dunker ble raskt ansett som landets fremste advokat, spesielt var hans dyktighet som forsvarer i straffesaker kjent. Han hadde alle de egenskaper som kjennetegner den gode advokat: en glimrende framstillingsevne, fantasi, omfattende kunnskaper og en utpreget skarpsindighet. I 1859 ble han utnevnt til regjeringsadvokat. Han var medlem av jurykommisjonene av 1854 og 1859, og var motstander av jury-institusjonen.
Dunkers politiske forfatterskap er omfattende. Han angrep sterkt den annen unionskomités forslag til ny foreningsakt i skriftet Om Revision af Foreningsakten mellem Sverige og Norge (2 bind, 1866–68), som gir det mest rammende innlegg fra norsk side mot disse års helstats- og samrøringspolitikk på begge sider av Kjølen. Mange av hans brev er utgitt.Han var sønn av C. B. Dunker. Les mer i Store norske leksikon Bernhard Dunker i Norsk biografisk leksikon Litteratur Dunker, Bernhard: Breve til Julie Winther, ved Solveig Tunold, 1954 Dunker, Bernhard: Breve til A.F. Krieger, ved Øyvind Anker, 1957 Halvorsen, J.B.: Norsk Forfatter-Lexikon [...], B. 2, 1888, 186-90 Østvedt, Einar: Bernhard Dunker: juristen, politikeren og kulturmennesket, 1940